**Şuşa şəhərinə turist səfərlərinin təşkilində əməkdaşlıq üçün turoperatorların cəlb edilməsinə dair müsabiqənin keçirilməsi qaydası**

**1. Ümumi müddəalar**

* 1. Şuşa şəhərinə turist səfərlərinin təşkili üçün turoperatorların cəlb edilməsinə dair müsabiqənin keçirilməsi qaydası (bundan sonra - Qayda) müsabiqənin keçirilməsi və qalibin müəyyənləşdirilməsi qaydalarını, müsabiqə qalibinin Dövlət Turizm Agentliyi (bundan sonra - Agentlik) ilə əməkdaşlıq münasibətlərini tənzimləyir.
  2. Müsabiqənin keçirilməsində əsas məqsəd işğaldan azad olunmuş ərazilərdə turizm sahəsi üzrə iqtisadi aktivliyə təkan verilməsi, yerli vətəndaşların mədəniyyət paytaxtına turizm məqsədi ilə təhlükəsiz səfərlərinin əlçatan olmasının təmin edilməsi və müvafiq marşrut üzrə turist səfərlərinin təşkil edilməsinə investisiya qoymaq niyyətində olan turoperatorların fəaliyyətinə dəstək göstərilməsidir.
  3. Müsabiqə Dövlət Turizm Agentliyi tərəfindən işğaldan azad edilmiş ərazilərə turist səfərlərinin təşkilinə dair pilot layihə çərçivəsində həyata keçirilir.
  4. Müsabiqənin elan edilməsi ilə başlayan və qalibin (qaliblərin) müəyyən olunması ilə başa çatan müsabiqə prosesi 30 iş günündən artıq davam etməməlidir.
  5. Müsabiqədə yalnız bir turoperator iştirak etdikdə müsabiqə keçirilmir və həmin Turoperator ilə əməkdaşlıq müqaviləsi yalnız onun müsabiqə tələblərinə uyğun olduğu təqdirdə bağlanılır.

1. **Müsabiqənin təşkili**
   1. Müsabiqədə mülkiyyət növündən və təşkilati-hüquqi formasından asılı olmayaraq, turoperator fəaliyyəti göstərən hüquqi şəxslər iştirak edə bilərlər.
   2. Müsabiqədə iştirak etmək niyyətində olan turoperator aşağıdakı tələblərə uyğun olmalıdır:

2.2.1.1. ən azı 8 il ərzində fəaliyyət göstərməsi;

2.2.1.2. Bakı şəhərində ofisə sahib olması;

2.2.1.3. Çağrı mərkəzinin olması;

2.2.1.4. Müqavilə üzrə mülki məsuliyyətinin sığortalanması;

2.2.1.5. ən azı 15 nəfərdən ibarət işçi heyətinə malik olması (son 6 ayda işə götürülən işçilər istisna olmaqla);

2.2.1.6. rezervasiya satış sisteminə malik olması;

2.2.1.7. ən azı 50 min manat məbləğində bank təminatı;

2.2.1.8. sərnişin daşıma xidmətlərini təşkil etmək imkanına malik olması.

* 1. Müsabiqədə iştirak etmək istəyən turoperatorlar müsabiqə şərtləri və qiymətləndirmə meyarları barədə məlumatların əldə edilməsi üçün Agentliyə müraciət edə bilərlər.
  2. Müsabiqəyə qoşulmaq üçün turoperatorlar bu Qaydanın 1 nömrəli əlavəsi ilə müəyyən olunmuş formada ərizə ilə müraciət edərək müsabiqədə iştirak niyyəti barədə məlumat verir və müsabiqə şərtlərinə dair razılığını bildirirlər.
  3. Müsabiqədə iştirak etmək istəyən turoperatorlar müəyyən edilən son tarixədək təklif sənədlərini 3 nüsxədə Agentliyə poçt vasitəsi ilə təqdim edirlər.
  4. Müsabiqədə iştirak üçün təklif sənədlərinə bu Qaydanın 2 nömrəli əlavəsi ilə müəyyən edilən müraciət forması, ona əlavə edilməli sənədlər və turizm zərfinin formalaşdırılması ilə əlaqədar təklif sənədi daxil edilir.
  5. Turizm zərfinin formalaşdırılması ilə əlaqədar təklif sənədi turoperatorun portfoliosu, nəzərdə tutulan marşrut üzrə turizm zərfinin komponentlərinə dair məlumatlar (yerləşmə xidməti, ictimai iaşə xidməti, nəqliyyat xidməti və s.), zərfin formalaşdırılması üçün nəzərdə tutulan iş planı, cəlb ediləcək bələdçilərə dair məlumatlar (iş təcrübəsi və bacarıqları) və turizm zərfinin bir nəfər üçün müəyyən edilmiş satış qiymətini əhatə etməlidir. Sərnişin daşıma xidmətlərinin təşkil edilməsi üçün cəlb edilməsi nəzərdə tutulan avtobusların buraxılış ili 2012-ci ildən əvvəl olmamalıdır.
  6. İştirakçının müsabiqə təklifi Agentlik tərəfindən qeydiyyata alındıqdan sonra ona hər hansı əlavə və ya dəyişiklik edilə bilməz.
  7. İştirakçılar və Agentlik təqdim edilən və istifadə olunan müsabiqə məlumatlarını məxfi saxlamalıdırlar.
  8. Müsabiqə komissiyasının tərkibi Agentlik tərəfindən müəyyən olunur. Müsabiqə komissiyası üzvlərinin ümumi sayı tək rəqəmli olmalı və 3 nəfərdən az olmamalıdır.

1. **Təkliflərin qiymətləndirilməsi və qalibin müəyyənləşdirilməsi qaydası**
   1. Zərflərin açılması, iştirakçıların müsabiqə təkliflərinə baxılması, təkliflərin qiymətləndirilməsi, həmçinin qalibin müəyyənləşdirilməsi müsabiqə komissiyası tərəfindən həyata keçirilir.
   2. Komissiyanın katibliyi tərəfindən daxil olmuş zərflərin iştirakçı nömrəsi üzrə qeydiyyatı aparılır.
   3. Komissiyanın katibliyi tərəfindən zərflər konfidensial formada açılaraq, iştirakçıların bu Qaydanın 2-ci hissəsinə uyğun olaraq, müsabiqə tələblərinə uyğunluğunu müəyyən edilir. İxtisas göstəriciləri bu müsabiqənin tələblərinə uyğun olan iştirakçıların sənədləri anonimləşdirilməklə qiymətləndirilməsi üçün müsabiqə komissiyasına təqdim edilir.
   4. İxtisas göstəriciləri müsabiqə tələblərinə uyğun olmayan turoperatorların təklifləri müsabiqə komissiyası tərəfindən qiymətləndirilmir.
   5. Müsabiqə təkliflərinə komissiyanın üzvləri tərəfindən baxılır. Onlar təqdim olunmuş layihələri fərdi olaraq, bu Qaydanın 4 nömrəli əlavəsinə uyğun olaraq qiymətləndirirlər.
   6. Qiymətləndirmə balı 100 ballıq şkala üzrə hər bir indikator üzrə verilən balların toplanması yolu ilə müəyyən edilir.
   7. Müsabiqə təkliflərinə baxıldıqdan və qiymətləndirmə aparıldıqdan sonra layihələr komissiyanın katibliyinə təhvil verilir.
   8. Komissiyanın iclasında komissiya sədri tərəfindən qiymətləndirmə zərfləri açılır və verilən ballar üzrə 50 baldan yüksək bal toplamış ilk üç turoperatorun adı müəyyən edilir və onlar barəsində bu Qaydanın 5 nömrəli əlavəsinə uyğun formada rəy tərtib edilir.
   9. Qalib müsabiqə komissiyasının rəyi əsasında Agentliyin sədri tərəfindən müəyyən edilir.
2. **Turist səfərinin təşkili ilə əlaqədar turoperator ilə əməkdaşlıq**
   1. Agentlik müsabiqənin qalibi ilə razılaşdırılmış turlar üzrə turist səfərlərinin təşkilində əməkdaşlıq edilməsi haqqında müqavilə bağlayır.
   2. Müsabiqənin qalibi olan turoperator turizm xidmətlərinin göstərilməsi zamanı qüsurlara yol verdikdə yaxud digər müqavilə şərtlərini pozduqda ən azı 15 gün əvvəl xəbərdarlıq edilməklə, Agentlik həmin müqaviləni birtərəfli qaydada vaxtından əvvəl ləğv etmək hüququna malikdir.
   3. Müsabiqənin qalibi Agentliyin razılığı ilə müqavilənin qüvvədə olduğu dövrdə müsabiqə təkliflərində nəzərdə tutulan səfərdaxili məntəqə nöqtələrini, vaxt və tur müddətlərini (son məntəqə istisna olmaqla) dəyişdirə bilər.
   4. Əməkdaşlıq çərçivəsində turoperatorun aşağıdakı öhdəlikləri vardır:
      1. Turist səfərlərinin təşkili zamanı xidmətlərin qüsursuz və keyfiyyətli təqdim edilməsinə nəzarət etmək;
      2. Səfərlərin təşkili ilə əlaqədar Agentliyə mövcud vəziyyəti və statistikanı əks etdirən həftəlik hesabatlar təqdim etmək;
      3. Turistləri müşayiət edəcək bələdçilərin ilkin tibbi yardım sertifikatına sahib olmasını təmin etmək;
      4. Ərazidə kütlənin idarə edilməsi məqsədi ilə həftə ərzində xidmət göstəriləcək turist sayının aidiyyəti orqanlar ilə razılaşdırılmış həddi keçməməsinə nəzarət etmək;
      5. “Avtomobil nəqliyyatı” haqqında Azərbaycan Respublikasının Qanunun 27.3-cü maddəsinə uyğun olaraq, peşəkar və təcrübəli sürücü heyətini cəlb etmək (əmək kitabçalarından çıxarışlar, sürücülük hüququnu təsdiq edən sənədləri təqdim etmək);
      6. Tələb olduğu təqdirdə turistlərin sığortalanmasını təşkil etmək.
   5. Agentlik Turoperatorla əməkdaşlıq çərçivəsində aşağıdakı hərəkətləri edir:
      1. İşğaldan azad edilmiş ərazilərdə mövcud giriş-çıxış rejimi ilə əlaqədar turistlər üçün operativ icazələrinin alınması məqsədilə aidiyyəti orqanlar ilə əlaqələndirilməni təşkil etmək;
      2. Təhlükəsizliyin təmin edilməsi məqsədi ilə tur cədvəlində dəyişikliyin edilməsinə dair turoperatoru vaxtaşırı məlumatlandırmaq;
      3. Turoperatorun işçiləri, bələdçilər və sərnişin daşıma xidmətlərinin həyata keçirilməsinə dair sürücülərə təhlükəsizlik tədbirləri üzrə təlimlər təşkil etmək;
      4. Turoperatora turistlərə paylanması üçün tur zamanı davranış qaydalarına dair məlumat kitabçaları, broşurlar təqdim etmək;
      5. Turoperatorun sürücülərinin təhlükəsizlik təlimlərindən keçirilməsini və onlara müvafiq məmulatların təqdim edilməsini təşkil etmək.

4.6. Səfərlərin keyfiyyətli təşkili və təhlükəsizliyin təmin edilməsi üçün turoperator və Agentlik arasında təşkil edilən səfərlər barədə məlumat mübadiləsi mütəmadi qaydada təmin edilir.

4.7. Agentlik keçirilən turların monitorinqini aparmaq hüququna malikdir.

“Şuşa şəhərinə turist səfərlərinin təşkilində əməkdaşlıq üçün turoperatorun cəlb edilməsinə dair müsabiqənin keçirilməsi Qaydası”na

1 nömrəli Əlavə

**İştirak haqqında niyyət ərizəsi**

**Azərbaycan Respublikasının**

**Dövlət Turizm Agentliyinə**

Kimdən\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(iştirakçı hüquqi şəxsin adı, onu təmsil edən şəxsin adı, soyadı və atasının adı)

Sizin \_\_\_\_\_\_\_\_\_\_\_\_\_\_\_ (elanın tarixi) tarixli elanla əlaqədar “Şuşa şəhərinə turist səfərlərinin təşkilində əməkdaşlıq üçün turoperatorun cəlb edilməsinə dair” müsabiqədə iştirak etmək üçün müsabiqənin şərtlərinə uyğun olaraq müsabiqədə iştirak etmək niyyətimizi bildirir və iştirak haqqında ərizə, müsabiqə təkliflərinin forması, iştirakçı haqqında məlumat, Azərbaycan Respublikasında vergilərə və digər icbari ödənişlərə dair yerinə yetirilməsi vaxtı keçmiş öhdəliklərimizin olmaması haqqında müvafiq arayışdan ibarət müsabiqə bildirişini təqdim edirik.

Bununla təsdiq edirik ki, “Şuşa şəhərinə turist səfərlərinin təşkilində əməkdaşlıq üçün turoperatorun cəlb edilməsinə dair müsabiqənin keçirilməsi Qaydası”nın müsabiqədə iştiraka dair bütün şərtləri ilə razıyıq.

Bu bildiriş müsabiqənin elan olunduğu gündən 30 gün müddətində qüvvədədir.

Hörmətlə,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Rəhbərin adı və soyadı, vəzifəsi)

İmza\_\_\_\_\_\_\_\_\_\_\_\_\_\_\_\_\_\_\_\_\_\_\_

**Qeyd.** İştirak haqqında bu bildiriş bütün göstərilən arayışlarla birlikdə iştirakçılar haqqında məlumatların olduğu zərfə əlavə edilir.

“Şuşa şəhərinə turist səfərlərinin təşkilində əməkdaşlıq üçün turoperatorun cəlb edilməsinə dair müsabiqənin keçirilməsi Qaydası”na

2 nömrəli Əlavə

**Müsabiqədə iştirak üçün müraciət forması**

|  |  |  |
| --- | --- | --- |
|  | **Ümumi məlumatlar** | |
|  | Adı (hüquqi şəxsin adı, təşkilati-hüquqi forması) |  |
|  | Hüquqi və faktiki ünvanı |  |
|  | VÖEN |  |
|  | Turoperatoru təmsil edən səlahiyyətli şəxsə dair məlumat (adı, soyadı, telefon nömrəsi) |  |
|  | **İxtisas göstəriciləri** | |
|  | Turist səfərlərinin təşkili üzrə təcrübəsi (il sayı) |  |
|  | Ən azı 50 min manat məbləğində bank təminatına dair məlumat |  |
|  | Mülki məsuliyyətin sığortası üzrə sığorta şəhadətnaməsinə dair məlumat (şəhadətnamənin nömrəsi, sığorta şirkətinin adı) |  |
|  | **Maddi-texniki baza göstəriciləri** | |
|  | İşçi sayı (nəfər) |  |
|  | Bank təminatı (bankın adı, təminatın məbləği) |  |
|  | Onlayn tur rezervasiya sistemi (vebsayt) |  |
|  | Cəlb edilməsi nəzərdə tutulan avtobusların sayı |  |
|  | Əlavə edilməli sənədlərin siyahısı: | |
|  | * 1. Turizm zərfinin formalaşdıırlmasına dair təklif sənədi   2. Turist səfərlərinin təşkili üzrə fəaliyyəti təsdiq edən müqavilə(lər)in surəti   3. Bakı şəhərində ofisin icarəyə götürülməsinə dair müqavilə və ya mülkiyyəti təsdiq edən sənəd   4. Çağrı mərkəzinin fəaliyyətinin işlək olmasını təsdiq edən sənəd   5. Əmək müqavilələri bildiriş sistemindən işəgötürənin işçiləri haqqında məlumat çıxarış: \_\_\_\_\_\_\_\_ vərəq   6. Bank təminatını təsdiq edən sənəd:\_\_ vərəq   7. Sərnişindaşıma xidmətinin təmin edilməsi ilə əlaqədar nəqliyyat şirkəti ilə müqavilənin bağlanmasına dair ikitərəfli ilkin razılıq və (və ya) avtobuslara mülkiyyət hüququna dair qeydiyyat sənədi və texniki pasportları: \_\_\_\_ vərəq   8. Sərnişindaşıma xidmətlərinə cəlb ediləcək avtobuslar haqqında ilkin məlumat (Qaydanın 3 nömrəli əlavəsinə uyğun olaraq)   9. Avtobusların fərqləndirmə nişanlarının surətləri: | |
| İmza: \_\_\_\_\_\_\_\_\_\_\_\_\_\_\_\_\_\_\_\_\_\_\_ M.Y.  Tarix: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | |

“Şuşa şəhərinə turist səfərlərinin təşkilində əməkdaşlıq üçün turoperatorun cəlb edilməsinə dair müsabiqənin keçirilməsi Qaydası”na

3 nömrəli Əlavə

**Sərnişindaşıma xidmətlərinə cəlb ediləcək avtobuslar haqqında ilkin məlumat**

|  |  |  |  |  |  |
| --- | --- | --- | --- | --- | --- |
| Sıra №-si | Avtobusun markası (növü) | Dövlət nömrəsi | Avtobusun  oturacaq yerlərinin sayı | Buraxılış ili | Fərqləndirmə nişanı barədə məlumat |
| 1. |  |  |  |  |  |
|  |  |  |  |  |  |